text: नागार कोविल्- तमिल् नाटु राज्ये कार् यान दुर्घटनायां पञ्च जनाः मृताः पञ्चाः वृणिताः च। नागर् कोविल् तिरुनल्वेली एक्स्प्रस् हैवे मध्येवल्लियूर् समीपे इयं दुर्घटना।13 जनाः यात्रिकाः सन् आसन् ।अतिवेगेन चालितं यानम्, यात्रिकानां संख्या अधिकाः च इति दुर्घतनायाः कारणत्वेन आरक्षकाः वदन्ति।
  भारते अधुना पथिषु यानदुर्घटनाः भीतिजनकः वर्धन्ते। मृतेषु युवजनानां संख्या एव अधिकाः। सुरक्षा नियमेषु अवधानतायाः अभावः श्रद्धा राहित्यं च दुर्घटनायाः मुख्यकारणम् ।
  कोट्टयम् - संस्कृत भाषा नित्य जीवनस्य भागः भवेत् इति केरल राज्यस्य वनं - गतागत विभागस्य मन्त्री तिरुवञ्चूर राधाकृष्णः अवदत्। केरल राज्यस्य ७ तमः संस्कृतदिनाघोषस्य उद्घाटनं कुर्वन्नासीत् सः। नित्यजीवने संस्कृत भाषायाः आगमनेन जनानां उन्नतिः शीघ्रमेव भविष्यति। इदानीं केरले एव प्रथम कक्ष्यायाः आरभ्य द्वादश पर्यन्तं ऐच्छिक रूपेण भाषा पठनाय अवसरः। इतर भाषाणां माता संस्कृतम् इत्यस्मात् इयं भाषा भारतस्य अभिमानमेव। लोके विद्यमानानां सर्वेषां ज्ञानानां प्रभवकेन्द्रम् संस्कृत भाषा एव। अतः संस्कृत भाषायाः महत्वं प्रत्यभिज्ञातव्यम् । भारतस्य अभ्युन्नत्यर्थं संस्कृतभाषापठनं सजीवं कर्तुं प्रयत्नः करणीयः इत्यपि सचिवः उक्तवान् ।
  अनन्दपुरी - पाकिस्थनदेशीयेन अन्तर्जालभीकरेण केरळ सर्वकारस्य औद्योगिकी सैट् बलात् नीत्वा नाशितः । भारतस्य ज्वलन्त्याः देशीयपताकायाः चित्रं स्थापयित्वा पाकिस्थानः सिन्दाबाद् इति प्रथमे पुटे लिखितमासीत् । http://kerala.gov.in इति नामकः सैट् शनिवासरे अर्थ रात्रौ एव स्वाधीनतां विनष्टः। भीकरेण स्वस्य सैट् नाम अपि तत्र लिखितम् । पाकि स्थानीयः फैसल् नाम सङ्गणक विदग्धः एव अस्य नीच कर्मणः सूत्रधारः इति सूचना अस्ति। सुरक्षा मिथ्या भवति इति वदति सः । पाक् सैबर अट्टाक्केर्स् दलस्य अङ्गः एषः इति तस्य फेस् बुक् व्यक्ततया वदति । २००९ तः विविधान् वेब् सैट् सञ्चयान् गृहीत्वा नाशयतः। एतस्य वैयक्तिकम् सैट् ब्रिट्टण् देशे पञ्चीकृतः अस्ति । दत्त (Data) केन्द्रस्य साहाय्येन अन्तर्जाल निस्थानस्य पुनस्थापनाय प्रयत्नं कुर्वन् अस्ति । सैबर सेल् द्वारा अन्वेषणम् अपि आरब्धम् ।
  संस्कृतभाषा लोकप्रिया जायमाना इति समीपकालवार्ताभिः ज्ञायते । प्रधानमन्त्रिणः अयरलान्टसन्दर्शनं निमित्तीकृत्य आयोजिते स्वागतकार्यक्रमे तत्रत्याः बालाः संस्कृतेन गानम् आलपन्। जर्मन् राज्ये अपि संस्कृतपठने औत्सुक्यं वर्धमानं वर्तते। योगदिनस्य आचरणमपि देववाणीं जनप्रियाम् अकरोत् ।
  कोची - केरलेषु सर्वेषुभवनेषु शौचालयः इति पद्धतेः उपस्थापनाय माता अमृतानन्दमयी १००कोटिरूप्यकाणां चेक् मुख्यमन्त्रिणे उम्मन् चाण्टये अदात् अम्बायाः जन्मदिनाघो षमद्ध्ये एवायं कार्यक्रमः। नमामि गङ्गे इति केन्द्रसर्व- कारस्य शौचालयनिर्माणपद्धतेः कृते अपि मात्रा धनं दत्तम्। तस्य अनुवर्तनं भवत्ययं संरंभः।
  नव देहली - विदेश कार्य मन्त्रालयस्य पूर्वतनं वक्तारं सैद् अक्बरुदीनं ऐक्यराष्ट्रसभायां भारतस्य प्रतिपुरुषत्वेन नियोक्तुं निश्चितः, पाकिस्थान्, चीना, बिट्टण् राज्येषु अपि नूतनानां प्रतिपुरुषाणां नियुक्तिः अभवन् । गौतं बंबावाले, विजय् गोखले, नवतेज् स्वर्ण च नियुक्ताः उद्योगिनः ।
  दुबाय् - हज्जतीर्थाटनमध्ये मृतानां संख्या७७० अभवत्। भारतीयाः२२। बहवो भारतीयाः इदानीमपि अदृष्टाः वर्तन्ते।अन्यहजसंघ द्वारा सौदीराष्ट्रस्य हजसंघद्वारा च प्रस्थिताः ते इति आभ्यन्तरमन्त्रालयेन सूचितम्।
  अनन्तपुरी- ५०० रूप्यकाणि वेतनमावश्कमिति कर्मकराणां निवेदनं निरस्तमित्यतः श्वः आरभ्य अनिश्चितकालकर्म विरामाय आह्वानं कृतवन्तः प्रमुखकर्मकरसंघाः।
  लण्टन्- लोकेषु वेगवान् सूप्पर् सोणिक् कार् यानम् बहिरागतम् । १६०० कि.मी वेगः । ८ वर्षस्य गवेषणानन्तरं विजयम्। ३५००० अश्वशक्तिः च ।
  वाषिङ्टण्-ऐक्यराष्ट्रसभायाः रक्षासमित्यां परिष्करणम् आवश्यकमिति भारतप्रधान- मन्त्री नरेन्द्रमोदी उक्तवान्। समित्याः विकसनं प्रवर्तनवि- श्वास्यतां वर्धयतेति तेनोक्तम्। ह्यः ऐक्यराष्ट्रसभायाः आस्थाने हिन्दीभाषायां कृते प्रभाषणे दारिद्र्यनिर्मार्जनमपि अस्माकं प्रथमलक्ष्यः भवितव्यःइति तेन निर्दिष्टम्।
  यू. एन् -सीम्नि नियन्त्रणरेखायां भारतेन भित्तिं निर्मातुं प्रयत्यते इति पाकिस्थानेन एक्यराष्ट्रसभायां परिदेवम् अदात् । सीमेयं राष्ट्रान्तर अर्धसीमा भवतु इत्युद्दिश्य एव अयं निर्मितिः इति वदति । भारतं निराकरोत् च ।
  अनन्तपुरी - माता अमृतानन्दमय्याः 62 तमं जन्मदिनोत्सवः अद्य आरभ्यते सायम् अम्मृत स्थापनस्य छात्राणां कार्यक्रमाः भवति। रवि वासरे प्रातः गुरुपादुकापूजया जन्मदिन कार्यक्रमाः आरभ्यन्ते। मातुः जन्मदिन भाषणं, नूतन प्रसिद्धीकरणानां प्रकाशनम्, दीनेभ्यो वस्त्र वितरणं, अमृतकीर्ति पुरस्कारदानं, निर्धनपरिवारस्य विवाहः, कलाकार्यक्रमाः इत्यादयः भविष्यन्ति। अस्मिन् वर्षस्य अमृतकीर्तिपुरस्कारः संस्कृतज्ञाय मुतुकुलं श्रीधरकवये ददाति इत्यपि सविशेषता वर्तते जन्मदिनोत्सवस्य।
  वाशिङ्टण् - चन्द्रबिंब स्य आकारः प्रकाशः च वर्धमानः सूप्पर् मूण् प्रतिभासः रविवासरे रात्रौदृष्टुंशक्यते । ३३ वत्सरात् पूर्वमासीत् एतादृश दृश्य विस्मयः। भूमी चन्द्रयोः स्थितिः तस्मिन् दिने नातिदूरे वर्तते। (भूमातुः चन्दिरमातुलयोः मिथः दर्शनम् )
  उत्तराखण्डे ऋषीकेशे चिन्मयतपोवने बुधवासरे रात्रौ १० वादने आसीत् समाधिः । वृक्करोगबाधया बहुकालेभ्यः चिकित्सायाम् आसीत् । प्रधानमन्त्रिणः नरेन्द्रमोदीवर्यस्य गुरुः भवति दयानन्दसरस्वती । तमिलुनाड् राज्ये कुम्भकोणे मञ्चक्कुटि ग्रामे गोपालय्यर् बालाम्बाल् दम्पत्योः पुत्रत्वेन 1930 आगस्त 15 दिनाङ्के जातोऽयं महात्मा । पूर्वाश्रमे नटराज इत्यासीत् नाम । 1962 तमे वर्षे स्वामिनः चिन्मयानन्दात् अयं सन्यासं स्वीकृतवान् । ततः चिन्मयानन्दस्वामिनः कार्यदर्शीरूपेण तथा "तपोवन प्रसाद "मासिकायाः सम्पादकत्वेन च कार्यं कृतवान् । ब्रह्मसूत्रं , न्यायशास्त्रं , पाणिनीयव्याकरणम् इत्यादिषु अगाध पाण्डित्यम् अस्य आसीत् ।1965 तमे चिन्मयानन्द स्वामिनः देहास्वास्थ्ये सति अयं "चिन्मय सान्दीपनी "इत्यस्य आचार्यस्थानम् ऊढवान् । ततः अमेरिकायां सैलोस् बर्ग् मध्ये तथा ऋशीकेशे आनक्कट्टी इत्यादिषु स्थानेषु वेदान्तपठनार्थम् आर्षविद्यागुरुकुलानि स्थापितवान् । सप्तम्बर् 11 दिनाङ्के उत्तराखण्डं प्राप्तः प्रधानमन्त्री गुरूं सन्दर्शितवान् आसीत्। गुरोः देहवियोगः व्यक्तिगतं नष्टमिति श्रीमता मोदिना ट्विट्टर् मध्ये लिखितम्।
  बङ्गलुरु -बहिराकाशगवेषणे भारतस्य अभिमानतारकं मंगलयानं बहुकालं प्रवर्तननिरतं भविष्यति इति गवेषकाः। कुजग्रहस्य भ्रमणपथे मंगलयानपेटकं वर्षमेकं पूर्तीकुर्वत् अस्ति। इतःपरं ३५किलो. इन्धनमव-शिष्यते इति आह्लादं प्रददाति।
  डब्लिन्- भारतप्रधानमन्त्रिणः नरेन्द्रमोदिनः द्विराष्ट्रसन्दर्शनं प्रारब्धम्।ह्यः सः अयर्लान्डं प्राप्तः।तत्रस्थः आरोग्यमन्त्री लियो वराद्करः डब्लिन् विमानपत्तने मोदिनं परम्परागतरीत्या स्वीकृतवान् उभयराष्ट्रसंबऩ्धिनः बहवः विषयाः चर्चीकृताः । परस्परं सम्मानितवन्तौ च।मोदी तु ऐरिष् क्रिकट्दलस्य मोदी इत्यालिखितेन दलवस्त्रेण सम्मानितः।
  संस्कृत भाषायै क्रियमाणं समस्तं योगदानम् पुरस्कृत्य एव अयम् आदरः। 123456 स्प्यकाणि सरस्वत्याः शिल्पं , प्रशस्तिपत्रं च पुरस्कारे अन्तर्भूतानि।
  संस्कृतभाषायै अर्पितमनस्कः अयं काविःसंस्कृत भाषातः कैरल्यां अनेकान् ग्रन्थान् विवर्तनमकरोत् । श्रीनारायणचरितामृतम्, श्रीविद्याधिराजचरितामृतम् , पञ्चमहाकाव्यानि च अनुवाचक हृदयेषु एवं चिरप्रिष्ठिताः ।
  १९७६ तमे वर्षे नवभारतं नाम प्रथमग्रन्थः प्रकाशितः । अनन्तरं विद्याधिराजविजयं, नायकाभरणं, अश्रुपूजा, धर्मस्थलीयं च प्रकाशितेषु ग्रन्थेषु प्रसिद्धाःजाताः।
  १७ संख्याकेषु केन्द्रेषु ११५० संख्याकाः आतङ्किनः पाकिस्थानेषु पाकधिनिवेशकाश्मीरेषु च परिशीलनं कुर्वन्ति इति भारतसेनायाः मतम् ।
  एते नियन्त्रणरेखायाः समीपे २५ विक्षेपणतलानि निर्मितवन्तः । भारतम् आक्रमितुम् उद्युक्ताः भूत्वा ३१५-३२५ आतङ्किनः तिष्ठन्ति। किन्तु भारतीय सैनिकैः सुरक्षाम् अवर्धयत् । अधुनापि आतङ्किनाम् आगमनं वर्धन्ते ।
  अनन्तपुरी- केरलेषु विद्यालयेषु सर्वकारेण शनिवासरे विरामः प्रख्यापितः।अस्य स्थाने अक्टोबर् ३ शनिवारे प्रवृत्तिदिनं भविष्यति। विरामदिनानाम् आधिक्येन यथासमयम् अध्ययनं न समाप्यते केरलेषु ।
  षिंला - अतिवृष्टौ यन्त्रदोषे च सति अनवरतं कृतं रक्षाप्रवर्तनं सफलम् । हिमाचलप्रदेशे सुरङ्गनिर्माणे अन्तर्बद्धौ मणिरामः सतीश तोमरः च नवमे दिने बहिर्लोकं दृष्टवन्तौ ।
  शारीरिकास्वास्थ्यम् अस्ति चेदपि तौ सम्भाषणं कुरुतः । एतयोः सहप्रवर्तकस्य हृदयरामस्य कृते अन्वेषणं प्रचलति इदानीमपि ।
  